DĖL ŠILALĖS RAJONO SAVIVALDYBĖS ADMINISTRACIJOS UPYNOS SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI 2020 METAIS

2020 m. liepos 2 d. Nr. DĮV-604

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2020 m. kovo 5 d. įsakymu Nr. DĮV-206 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“ (toliau – Savivaldybės aprašas), 24 ir 26 punktais, atsižvelgdamas į Upynos seniūnijos išplėstinės seniūnaičių sueigos 2020 m. birželio 22 d. protokolą Nr. D3-18:

1. S k i r i u :
   1. Asociacijai „Upynos miestelio bendruomenė“ 375,00 Eur projekto „Bendruomenės renginių kokybės gerinimas“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, prasmingo vaikų bei jaunimo laisvalaikio užimtumo veiklų organizavimui, bendruomenės narių kultūrinei ir švietėjiškai veiklai skatinti (kalėdinių lauko dekoracijų pirkimo išlaidoms apmokėti) 2020 m. IV ketvirtyje;
   2. Obelyno bendruomenės centrui 350,00 Eur projekto „Susitikim drauge po Kalėdų žvaigžde“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, prasmingo vaikų bei jaunimo laisvalaikio užimtumo veiklų organizavimui, bendruomenės narių kultūrinei ir švietėjiškai veiklai skatinti (kalėdinių dekoracijų ir prekių pirkimo išlaidoms apmokėti) 2020 m. IV ketvirtyje;
   3. Varsėdžių kaimo bendruomenei 350,00 Eur projekto „Vaikų žaidimo aikštelės įrengimas“ įgyvendinimui, 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, prasmingo vaikų bei jaunimo laisvalaikio užimtumo veiklų organizavimui, sporto ir sveikatingumo veiklai skatinti (vaikų žaidimo aikštelės įrengimo darbams apmokėti) 2020 m. IV ketvirtyje.
2. P a v e d u šio įsakymo 1.1–1.3 papunkčiuose nurodytų bendruomenių pirmininkams ne vėliau kaip per 15 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Upynos seniūnijos, asociacijos „Upynos miestelio bendruomenė“, Obelyno bendruomenės centro bei Varsėdžių kaimo bendruomenės skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius